DEĊIŻJONI TAL-KUMMISSJONI
ta' l-10 ta' Frar 2006
li temenda d-Deċiżjoni 98/536/KE li tistabbilixxi l-lista ta' laboratorji nazzjonali ta' referenza għar-rivelazzjoni ta' residwi
(innotifikata taħt dokument numru C(2006) 330)
(Test b'rilevanza għaż-ZEE)
(2006/130/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 96/23/KE tad-29 ta' April 1996, dwar il-miżuri sabiex jiġu mmonitorjati ċerti sustanzi u fdalijiet ta' dawn fil-bhejjem ħajjin u l-prodotti mill-bhejjem u li tħassar id-Direttivi 85/358/KEE u 86/469/KEE u d-Deċiżjonijiet 89/187/KEE u 91/664/KEE (1), u b'mod partikolari l-Artikolu 14 tagħha,
Billi:
(1)
L-Anness għad-Deċiżjoni tal-Kummissjoni 98/536/KE (2) kellu jiġi revedut sal-31 ta' Diċembru 2000. L-Istati Membri organizzaw mill-ġdid il-laboratorji tagħhom sabiex jissodisfaw ir-rekwiżiti tad-Direttiva 96/23/KE waqt li jqisu b'mod partikolari r-rekwiżit li residwu jew grupp ta' residwu wieħed għandu jiġi assenjat lil-laboratorju nazzjonali ta' referenza wieħed (NRL) biss.
(2)
Kif tiġi konkluża din l-organizzazzjoni mill-ġdid, il-lista ta' l-NRLs fl-Anness għad-Deċiżjoni 98/536/KE issa għandha tiġi adattata skond dan. Fl-istess waqt il-lista ta' l-NRLs ta' l-Istati l-Membri l-ġodda għandha tiġi adattata fid-dawl ta' l-informazzjoni li ġiet minn għandhom.
(3)
Id-Deċiżjoni 98/536/KE għandha għalhekk tiġi emendata skond dan.
(4)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 98/536/KE huwa sostitwit bl-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, l-10 ta' Frar 2006.